Seinų valsčius
Seinų valsčius (lenk. Gmina Sejny) – kaimiškas valsčius šiaurės rytų Lenkijoje, Palenkės vaivadijoje, Seinų apskrityje. Ribojasi su Seinų miestu (turinčio atskiro valsčiaus teises), Krasnapolio, Gibų ir Punsko valsčiais bei Lietuvos Respublikos Lazdijų rajono savivaldybe. Pagal 2002 metais valsčiuje surinktus duomenis lietuviais save laikė 18,52 % žmonių. Valsčius priklauso Seinų Švč. M. Marijos Apsilankymo parapijai.